**Gingașă floare**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gingașă floare

...

Cum aș putea, gingașă floare,

Dumnezeiască întrupare,

Să fiu pe veci în tine-nchis,

Împlinire-a unui vis

Rămas de-atunci din Paradis?

...

Și cum aș putea eu oare

Să-ți fac din noapte sărbătoare

Și din zi, de nedescris

Parfumul florii de cais?

...

Cum aș putea, gingașă floare,

În trupul tău să fiu închis,

Strop de rouă din răcoare

Sub raza soarelui răsare,

Împlinire-a unui vis

Rămas de-atunci din Paradis?